Diari Oficial de la Generalitat Valenciana


Sumari del DOGV 5047, del 12-07-2005 (2005/8122)

Exposició pública del pla especial de protecció Caputxins de Castelló.
----------------------------------------------------------------------

### Dades del document

Número de DOGV
:   5047

Data del DOGV
:   12-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8122


Organisme emissor
:   Ajuntament de Castelló de la Plana

Tipus de document
:   Anunci

Exposició pública del pla especial de protecció Caputxins de Castelló. [2005/X8122]
  
El Ple de l'Ajuntament de Castelló de la Plana, en data 26 de maig de 2005 va adoptar l'acord següent:
  
?Vist l'expedient que s'està tramitant per a l'aprovació del Pla Especial Caputxins i els següents
  
Antecedents:
  
1) El Catàleg del Patrimoni Històric del Pla General, defineix tres àrees pendents de Pla Especial de Protecció, entre les quals es troba l'àrea de Pla Especial Caputxins.
  
2) A fi de complir la previsió del Pla General, l'Ajuntament va contractar la redacció d'aquest instrument amb un equip especialitzat.
  
3) Una vegada arribats a aquest moment, i després d'haver-se aportat a l'Ajuntament diversos documents que han sigut millorats amb les indicacions dels tècnics municipals, s'ha presentat un últim projecte de Pla Especial i, tenint en compte que:
  
I. EL Pla Especial defineix una única àrea formada per l'avinguda Caputxins, des de la plaça Maria Agustina fins a la plaça Joan XXIII, inclusivament, en un àmbit que s'ajusta al delimitat pel Pla General.
  
II. L'objecte previst pel Pla Especial és protegir les edificacions amb interés, i conservar la trama urbana i l'homogeneïtzació de les actuacions que es realitzen en pavimentat, mobiliari i instal·lacions complementàries, etc., per aconseguir una major qualitat ambiental de conjunt.
  
III. El Pla Especial conté un Catàleg d'edificis protegits, per al qual incorpora fitxes individuals.
  
IV. Pels serveis tècnics i jurídics s'han elaborat informes favorables a l'exposició al públic dels documents que formen el Pla Especial, no obstant això s'efectuen observacions de caràcter eminentment formal, com ara distingir la part informativa de la justificativa; establir el contingut mínim dels projectes d'urbanització; referir els nivells de protecció i obres a realitzar a l'únic nivell que preveu aquest Pla i precisar la redacció en alguns punts de la normativa, els quals hauran de tindre's en compte abans de l'aprovació del Pla.
  
V. Els articles 12.E) i F), 24, 38 de la Llei Reguladora de l'Activitat Urbanística; els articles 87, 91a, 98 i 168 del Reglament de Planejament de la Comunitat Valenciana, regulen la funció, les determinacions, els documents i el procediment d'aprovació dels Plans Especials de Protecció, als que s'ajusta bàsicament el projecte presentat, per la qual cosa s'escau la seua exposició al públic, oferint un termini ampli donat el seu contingut.
  
Per tot això, vistos els preceptes mencionats i els informes de les assessores tècnica i jurídica de l'Agència de Desenvolupament Urbanístic, a proposta de la Comissió Informativa d'Urbanisme i Obres, s'acorda:
  
1) Exposar al públic pel termini de quatre mesos a efectes d'al·legacions el Pla Especial de Protecció Caputxins, així com el seu Catàleg i suspendre l'atorgament de llicències.
  
2) Sol·licitar informe a la Conselleria de Cultura i Educació?.
  
La qual cosa es fa pública perquè en prengueu coneixement i s'adverteix alhora que durant el termini de quatre mesos des d'aquesta publicació els qui estigueren interessats podran consultar l'expedient (de 9 a 14 hores, de dilluns a divendres, en l'Agència de Desenvolupament Urbanístic situada en l'avinguda Germans Bou núm. 16-3r i en l'Ajuntament de Castelló, Plaça Major núm. 1, planta baixa) i presentar-hi les al·legacions que creguen convenients; significant a més que la suspensió a què es refereix el número 1 anterior produirà efectes a partir de la publicació d'aquest anunci en el Diari Oficial de la Generalitat Valenciana.